alexandrainst/scandi-wiki huggingface dataset:
Uia di Ciamarella

Uia di Ciamarella, eller einast Ciamarella, er eit 3 676 meter over havet høgt fjell i Dei graiiske Alpane, på landegrensa mellom Frankrike og Italia.

Den sveitsiske geografen og klatrepioneren Antonio Tonini var den fyrste som steig til topps på fjellet, då han og assistenten hans, Ambrosini, den 31. juli 1857 var på ein av fleire klatreturar i fjellområdet.

Kjelder
Denne artikkelen bygger på «Uia di Cimarella» frå ,  den 17. juli 2013.  
 

Fjell i Alpane
Fjell i Frankrike
Fjell i Italia
Levanna

Levanna (italiensk, fleirtal Levanne) er eit 3 619 meter over havet høgt fjell i Dei graiiske Alpane. Grensa mellom departementet Savoie i Frankrike og provinsen Torino i Italia går over fjelltoppen.

Fjellet har tre relativt jamhøge toppar, der midttoppen er den høgste. 17. august 1875 klatra Antonio Gramaglia og Luigi Vaccarone til topps på midttoppen. Sveitsaren Antonio Tonini og assistenten hans var på sørlegaste toppen av Levanna i 1857.

Kjelder
Denne artikkelen bygger på «Levanne» frå ,  den 17. juli 2013.  
 

Fjell i Alpane
Fjell i Frankrike
Fjell i Italia
Pointe de Ronce

Pointe de Ronce er eit 3 612 meter over havet høgt fjell i departementet Savoie i Frankrike. Fjellet er det høgste i Mont Cenis-massivet i Dei graiiske Alpane og reiser seg på austsida av Maurienne-dalen, få kilometer frå landegrensa mot Italia. På nordaustsida av Pointe de Ronce er det store isbrear opp langs fjellsidene. Sør for fjellet er eit over 6 km² stort, kunstig fjellvatn.

Fjelltoppen vart nådd fyrste gongen den 15. juli 1784. Den franske botanikaren og meteorologen Robert de Lamanon kleiv då til topps saman ein hjelpesmann, Bouvier.

Kjelder
Denne artikkelen bygger på «Punta di Ronce» frå ,  den 17. juli 2013.  
 

Fjell i Alpane
Fjell i Frankrike
Savoie
Pointe de Charbonnel

Pointe de Charbonnel er eit 3 752 meter over havet høgt fjell i departementet Savoie i Frankrike. På nordvestsida av toppen ligg ein mindre isbre. Fjellet ligg nord for grannefjellet Rochemelon i Dei graiiske Alpane. 

Dei fyrste som kleiv til topps på fjellet, den 17. juli 1862, var fire franskmenn:
Michel-Ange Foderé, Michel-Antoine Boniface detto Totogno, Jacques Personnaz og Marcellin Personnaz.

Kjelder
Denne artikkelen bygger på «Punta di Charbonnel» frå ,  den 17. juli 2013.
 

Fjell i Alpane
Fjell i Frankrike
Savoie
Bogdan Ridge

Bogdan Ridge (Rid Bogdan) er ein kjenneleg, klipperik rygg med ei høgd på 440 m i nordaustenden av Breznik Heights på Greenwich Island i Sør-Shetlandsøyane i Antarktis. Ryggen strekkjer seg 1,3 km vestover frå Santa Cruz Point og ligg oppom Gruev Cove i sør.

Fjellet er kalla opp etter Bogdan Peak, toppen av Sredna Gora sentralt i Bulgaria.

Toppen av ryggen ligg 630 m vest for Santa Cruz Point, 920 m aust-nordaust for Benkovski Nunatak og 4,38 km søraust for López Nunatak.

Kjelder
 Composite Antarctic Gazetteer.

Ryggar på Greenwich Island
Bulgaria og Antarktis
Ilarion Ridge

Ilarion Ridge (Ilarionov Rid) er ein delvis isfri rygg på 240 moh som ligg i Breznik Heights på Greenwich Island i Antarktis. Extending langs sørkysten av Hardy Cove, 2 km sørvest for Parchevich Ridge, 1,9 km aust-nordaust for Lyutitsa Nunatak, 2,5 km nordaust for Vratsa Peak, 1,3 km nord for St. Kiprian Peak og 2,6 km nord-nordvest for Fort Point. Han ligg oppom Musalabreen i sør og er kalla opp etter metropolitten Ilarion Makariopolski (1812–75), ein leiande person i gjenopprettinga av den bulgarsk-ortodokse kyrkja i 1870.

Kjelder
 SCAR Composite Gazetteer of Antarctica.

Ryggar på Greenwich Island
Bulgaria og Antarktis
Oborishte Ridge

Oborishte Ridge (Rid Oborishte) er ein rygg med ei høgd på 340 meter sørvest i Breznik Heights på Greenwich Island i Sør-Shetlandsøyane i Antarktis. Han strekkjer seg 1,7 km langs søraustkysten av Yankee Harbour og 950 meter breitt. Det isfrie området (i lag med den tilstøytande  Provadiya Hook) er på 138 hektar.  Han ligg oppom Solisbreen i aust og Wulfilabreen mot søraust.

Ryggen er kalla opp etter den historiske staden Oborisjte sentralt i Bulgaria.

Toppen av ryggen ligg 2,17 km søraust for Spit Point, 2,54 km nord-nordvest for toppen av Ephraim Bluff og 1,77 km vest-nordvest for Terter Peak.

Kjelder
Denne artikkelen bygger på «Oborishte Ridge» frå ,  den 17. juli 2013. 
 oppgav desse kjeldene:

Kjelder
SCAR Composite Antarctic Gazetteer.

Ryggar på Greenwich Island
Parchevich Ridge

Parchevich Ridge (Partsjevitsj Rid) er ein delvis isfri rygg med ei høgd på 370 meter over havet i Breznik Heights nord for Hardy Cove, 690 meter sør for Benkovski Nunatak og 1,7 km sørvest for Santa Cruz Point på Greenwich Island i Antarktis. Han ligg oppom Hardy Cove i sørvest og Gruev Cove i aust-nordaust. Han er kalla opp etter Petar Partsjevitsj (1612–74), ein bulgarsk katolsk biskop og diplomat som kjempa for bulgarsk sjølvstende i 1630–45.

Kjelder
 SCAR Composite Gazetteer of Antarctica.

Ryggar på Greenwich Island
Bulgaria og Antarktis
Tile Ridge

Tile Ridge (Rid Tile) er ein delvis isfri rygg med ei høgd på 240 meter i Dryanovo Heights på Greenwich Island i Sør-Shetlandsøyane i Antarktis.

Ryggen er kalla opp etter Tylis (Tile), ein oldtidsby som var hovudstad i det keltiske kongedømet Thrakia, 279–213 fvt. Han ligg der den  bulgarske busetnaden Tulovo ligg i dag, nær byen Stara Zagora.

Ryggen ligg 2,3 km aust-søraust for Lloyd Hill, 2,5 km nord for Triangle Point og 2,37 km vest for Malamir Knoll.

Sjå òg
 Bulgarske namn i Antarktis

Kjelder
 SCAR Composite Antarctic Gazetteer.

Ryggar på Greenwich Island
Viskyar Ridge

Viskyar Ridge er ein klipperik rygg med ei høgd opp mot 600 m, som strekkjer seg 2,5 km frå nord til sør i Breznik Heights på Greenwich Island i Sør-Shetlandsøyane i Antarktis. Det isfrie området på ryggen dekkjer 1,5 hektar. Han ligg oppom Zheravnabreen i vest og Targovishtebreen i aust, og den sørlege enden av ryggen dannar Sartorius Point. 

Fjellet er kalla opp etter fjellet Viskjar vest i Bulgaria.

Toppen av ryggen ligg i nord, 1,49 km søraust for Momchil Peak, 1,5 km sørvest for Lyutitsa Nunatak, 1,14 km vest for Vratsa Peak, 1,79 km vest-nordvest for Ziezi Peak, 2,5 km nord for Sartorius Point og 2,7 km aust for Razgrad Peak.

Kjelder
Denne artikkelen bygger på «Viskyar Ridge» frå ,  den 17. juli 2013. 
 oppgav desse kjeldene: 
 SCAR Composite Antarctic Gazetteer.
 

Ryggar på Greenwich Island
Krishnaelva

Krishna eller Krishnaveni, tidlegare Kistna, er ei av dei lengste elvane i India. Med ei lengd på rundt 1300 km er ho den tredje lengste elva i India, etter Ganges og Godavari. Krishna har utspring ved Mahabaleswar i Dei vestlege Ghatfjella i Maharashtra. Ho renn aust til Wai, så søraustover gjennom Sangli, aust gjennom Karnataka til Andhra Pradesh og munnar ut i Bengalbukta ved Hamasaladeevi i Andhra Pradesh.

Krishna er ei av fleire heilage elvar i India, og å bada her skal reinsa ein frå synd. Namnet «Krishna» tyder 'mørk' (som i gudenamnet Krishna). Tradisjonelt blir det hevda at elva har utspring gjennom munnen til ein kustatue i Mahadev-tempelet i Mahabaleshwar. Ho skal vera ein inkarnasjon av hinduguden Visjnu etter ei forbanning av Savitri. Dei andre gudane i trimurtien, Brahma og Sjiva, skal danna bielvane.
Området ved Sangli, der tre elvar renn saman med Krishna, er særskild heilag og er også kjend som Sangameshwar.

Krishna har ei rekkje bielvar, dei største er Bhimaelva frå nord og Tungabhadra frå sør.
Elva er demd opp to stader: Ved Srisailam med Srisailam-demningen, og ved Nagarjuna-åsen med Nagarjuna Sagar-demningen. Elva blir forureina gjennom avløp og bielvar som renn forbi større byar og industriverksemder.

Mot slutten av løpet sitt dannar Krishna eit rikt og fruktbnart elvedelta som går i eitt med deltaet til Godavari. Deltaet renn ut i Bengalbukta ved Vijayawada. Det veks mangroveskog ved munningen, med fleire fastbuande og trekkkfuglar og dyr som fiskarkatt, oter, hjorteantilope, aksishjort, sambar og saltvasskrokodille. Ein del av skogen er verna som Krishna naturreservat.

Elva er ikkje farbar. Vasstanden varierer mykje med monsunregn og tørke, og er derfor vanskeleg å bruka til kunstig vatning. Under monsuntida fører elva med seg mykje matjord frå tidlegare i løpet og avset det i deltaet.

Bakgrunnsstoff

Kjelder

Elvar i India
Karnataka
Maharashtra
Andhra Pradesh
Delhisultanatet

Delhisultanatet viser til fem kortvarige dynasti som styrte rike eller sultanat som no er delar av India frå Delhi. Rika var hovudsakleg av tyrkisk og pastjunsk opphav, og herska frå 1206 til 1526, då det blei teke opp i Mogulriket. Delhisultantatet grunnla ein indo-muslimsk kultur som fekk stor tyding for landet. 

Dei fem dynastia av Mamluk-dynastiet (1206–90), Khilji-dynastiet (1290–1320), Tughlaq-dynastiet (1320–1414), Sayyid-dynastiet (1414–51) og Lodi-dynastiet (1451–1526). Mamluk-dynastiet blei grunnlagd av Muhammad av Ghor (Muhammad Ghori), som erobra store delar av dagens Afghanistan, Pakistan og Nord-India. Etter at Muhammad døydde utropte  Qutb ud-Din seg til ny herskar av Delhi. Qutb ud-Din var general og administrator for Muhammad Ghori. Han var mamelukk, det vil seia ein slave som hadde konvertert til islam, og dynastiet han grunnla er derfor blitt kalla Mamluk- eller Slavedynastiet. Det var prega av mange kortliva herskarar, men også den einaste kvinnelege herskaren av Delhisultanatet, Raziyya ad-Din. Khalji- eller Khilji-dynastiet utvida sultanatet med Gujarat og Malwa.
Tughlaq-dynastiet herska over store delar av dagens Pakistan og India, men såg også uro og opprør og måtte kjempa mot mongolleiaren Timur Lenk. Sayyid-dynastiet blei grunnlagd av ein av hans guvernørar, Khizr Khan. Det siste dynastiet, Lodi-dynastiet, blei grunnlagd då den siste Sayyid-herskaren abdiserte. Lodi-dynastiet blei overvunne av mogulherskaren Babur ved Panipat i 1526.

Nokre kjende byggverk frå Delhi-sultanatet er Qutb Minar og Quwwat-ul-Islam-moskeen i Delhi.

Kjelder
Slave Dynasty and the Beginning of the Delhi Sultanate 1206-1290, thenagain.info

Denne artikkelen bygger på «Delhi Sultanate» frå ,  den 17. juli 2013.

Bakgrunnsstoff

 
Delhi
Indisk historie
Tidlegare land i Sør-Asia
16. serierunde i Tippeligaen 2013

16. serierunde i Tippeligaen 2013 vart gjennomført med ein kamp fredag 12. juli, to kampar laurdag 14. juli og resten søndag 14. juli. 

 vann heime mot , samstundes som  tapte borte mot botnlaget . Rosenborg gjekk dermed forbi Strømsgodset og tok over leiinga i serien.  vann borte mot  og vart liggande på bronseplassen. I andre enden av tabell vann  borte mot  og klatra oppover på tabellen og over streken, medan  haman på kvalikplassen etter tap heime for .

Fakta

Kjelder
 fotball.no

16
Lina Nilsson

Lina Nilson () er ein profesjonell svensk fotballspelar som spelar for den svenske fotballklubben Ldb FC Malmö. Ho er forsvarsspelar og er og på det svenske damelandslaget.

Ho vart tatt ut for å representera Sverige under sumar-OL 2012 i London og EM i fotball for kvinner 2013.

Svenske fotballspelarar
Doggerbank

Doggerbank (engelsk Dogger Bank, tysk Doggerbank, dansk Dogger banke), Doggerbanken eller berre Dogger er ei grunne i Nordsjøen som ligg rundt 100 km aust for Nord-England. Ho er rundt 260 km lang, opptil 97 km brei og har ei flatevidd på 17 600 km². Ho er den største sandbanken i Nordsjøen, og har eit rikt dyreliv.

Doggerbanken er rundt 20 meter høgare enn havbotnen rundt, og har i vestenden, på sitt grunnaste, ei djupne på 15 meter.

Storbritannia, Danmark, Tyskland og Nederland deler rettar til Doggerbanken. I høve til andre fiskeområde ligg Doggerbank sør for Fladengrunn og vest for Tyskebukta. Namnet skal koma frå dogger, ein gammal nederlandsk fiskebåt som særleg blei brukt til å fanga torsk.

Historie
Grunna er danna av ein stor morene frå sørenden av isdekket i siste istid. I steinalderen var ho del av eit tørt landområde som i ettertid er blitt kalla Doggerland. Etter at havnivået steig blei området overfløymt.

Tre gonger har sjøslag blitt utkjempa her. Det første fann stad 5. august 1781, under den fjerde engelsk-nederlandske krigen. Då var grunna åstad for eit slag mellom den engelske og Dei sameinte Nederlanda. Det andre fann stad under den russisk-japanske krigen då  russiske krigsskip opna eld mot engelske fiskebåtar den 21. oktober 1904. Russarane trudde fiskebåtane var japanske torpedobåtar. Det siste slaget stod 24. januar 1915, under den første verdskrigen, mellom den tyske og den engelske marinen. 

Det største jordskjelvet kjend i Storbritannia nokonsinne fann stad under Doggerbank i 1931. Skjelvet målte 6,1 på Richters skala. Hyposenteret låg 23 km under grunna, og blei kjent i alle landa rundt Nordsjøen.

I januar 2010 gav dei britiske styresmaktene  Forewind Ltd. løyve til å byggja ut ein stor vindmøllepark på Doggerbank.

Natur

Doggerbank har vore eit rikt fiskeområde  i fleire hundreår, med fiskar som sild, torsk, hyse, flyndre, sandflyndre og piggvar. Grunna er gyteplass for sild, raudspette og krøkle, som igjen livnærer ulike andre fiskar, fuglar og kvalar, i tillegg til menneske. Botntråling har gjort mykje skade i biotopen her. 

Greenpeace utropte eit 85 000 km² stort område til Doggerbankreservatet i 2004. I 2011 blei Doggerbanken nominert som eit verneområde («Special Area of Conservation») i EU av styresmaktene i Storbritannia, Tyskland og Nederland.

Bakgrunnsstoff
Kart over fiskebankene med Doggerbank avmerkt og lenkje til vêrvarsel, yr.no
Dogger Bank SAC , bfn.de

Kjelder

Dogger Bank, Encyclopædia Britannica, britannica.com
jordskjelv - Store jordskjelv i Norge, Store Norske Leksikon, snl.no
https://www.gov.uk/government/news/dogger-bank-to-get-special-marine-protection Press release: Dogger Bank to get special marine protection], gov.uk (1 September 2011)
Dogger Bank, jncc.defra.gov.uk
Dogger Bank marine protection bid, BBC News (1 September 2011)

Delar av denne artikkelen bygger på «Doggerbank» frå ,  den 17. juli 2013.  
 
Nordsjøen
Chopin Ridge

Chopin Ridge er ein rygg som går frå nord til sør med ei høgd opp mot 265 moh mellom Lions Rump og Low Head på King George Island i Sør-Shetlandsøyane. Han vart namngjeven av den polske antarktisekspedisjonen til King George Island i åra 1977–79 etter Frédéric Chopin, den polske komponisten.

Kjelder 
Denne artikkelen bygger på «Chopin Ridge» frå ,  den 17. juli 2013. 
 oppgav desse kjeldene: 
 
 

Polen og Antarktis
Frédéric Chopin
Ryggar på King George Island
Cinder Spur

Cinder Spur er ein liten utstikkar som strekkjer seg inn i Legru Bay, 1,5 nautiske mil vest for Low Head på sørkysten av King George Island i Sør-Shetlandsøyane. Han fekk dette namnet av UK Antarctic Place-Names Committee i 1963 fordi han hovudsakleg består av vulkansk cinder.

Kjelder 

Ryggar på King George Island
Dunikowski Ridge

Dunikowski Ridge er ein rygg som går frå nordvest til søraust med ei høgd opp mot kring 315 meter nordaust for Legru Bay på King George Island i Sør-Shetlandsøyane. Han vart namngjeven etter dei geologiske undersøkingane gjort under den polske antarktisekspedisjonen i 1977–79, etter Xawery Dunikowski, den polske bilethoggaren.

Kjelder 

Ryggar på King George Island
Ullmann Spur

Ullmann Spur er ein fjellrygg, 275 moh, som ligg sentralt ved botnen av Martelfjorden i Admiralty Bay på King George Island i Sør-Shetlandsøyane. Han vart kartlagd og namngjeven av Den franske antarktisekspedisjonen i 1908–10 under Charcot.

Kjelder

Ryggar på King George Island
Rapallo

Rapallo er ein by og ein kommune i provinsen Genova i Liguria-regionen i Italia. Kommunen har om lag 29 000 ibuarar og eit areal på 33,6 km². Kystbyen Rapallo ligg på den italienske rivieraen i ei bukt av Liguriahavet, mellom kommunane Portofino i vest og Chiavari i aust.

Staden har eit mildt klima og hovuddelen av byen ligg på rimeleg flatt land. Mange har busett seg i åsane som reiser seg rett bakom bykjernen, der det er betre ly mot dei kraftige nordavindane.

Soge
Dei eldste busetnadene på staden er truleg frå det åttande hundre før Kristi fødsel.

Landsbyen Rapallo vart erobra av lombardar i 643. I Karl den store si regjeringstid vart han underlagt greiven i Genova. Bynamnet vert nytta fyrste gongen i eit dokument frå 964. Frå 1200-talet til napoleonskrigane låg Rapallo under bystaten Genova. Galeiar frå Rapallo deltok til dømes i Meloria-slaget i 1284. Den 5. september 1494 vart byen erobra av aragonesarar, medn tre dagara seinare vart det jaga bort av ein sveitsisk styrke på 2 500 mann. Gjennom 1500-talet vart byen angripen og plyndra av ottomanske og nordafrikanske piratar. Til vern mot slike angrep vart bygt ei borg ved hamna. 

Etter at Frankrike hadde styrt byen i meir enn ti år, erobra britiske styrkar Rapallo i 1814. Året etter vart han innlemma i den nye staten kongeriket Sardinia, som del av hertugdømet Genova.

12. november 1920 skreiv Italia og kongeriket Jugoslavia under på Rapallo-avtalen, ein avtale som løyste grensespørsmåla mellom dei to statane. Italia fekk hand om den strategisk viktige fjellryggen i Julian-Alpane då grensesene vart fastsett i nordaust. I april 1922 inngjekk Russland og Tyskland ein avtale der dei to statane gav avkall på krigerstatningar og tok opp ordinær diplomatisk komtakt. 

Vinterstid har Rapallo i generasjonar vore ein ynda stad for rikfolk frå det nordvestlege Italia. Sidan andre halvdel av det 19. hundreåret har også ein del utlendingar budd i byen, mellom dei tyske Friedrich Nietzsche og USA-amerikanaren Ezra Pound

Kjelder
Denne artikkelen bygger på «Rapallo» frå ,  den 18. juli 2013.  
 

Byar i Italia
Byar i Liguria
Planck

Planck kan visa til:

 Max Planck (1858–1947), tysk fysikar

Fysikk og vitskap 
 Plancklova
 Planckkonstanten
 Krateret Planck
 Romteleskopet Planck
Chiavari

Chiavari er ein by og ein kommune i provinsen Genova i Liguria-regionen i Italia. Kommunen har i kring 28 000 ibuarar og eit areal på 12,1 km². Kystbyen Chiavari ligg ved Liguriahavet, mellom kommunane Rapallo i vest og Lavagna i aust. Byen ligg ved munninga av elva Entella, på ei slette omkransa av åsar.

Chiavari er eit turistsenter på den italienske rivieraen og ein regional marknadsplass for jordbruksvarer. Turismen dreg nytte av den reine, blå sjøen og det historiske bysenteret med sine rikmannshus i genovesisk stil. Framstelling av stolar, blondar og silke, samt skifer er også viktige næringsgreiner.

Kjelder
Denne artikkelen bygger på «Chiavari» frå ,  den 18. juli 2013.  
 

Byar i Italia
Byar i Liguria
Romteleskopet Planck

Planck er eit romteleskop frå ESA som observerer den kosmiske bakgrunnsstrålinga. Det vart skote opp i lag med Herschel-teleskopet 14. mai 2009 med ein Ariane 5-rakett frå Guyana romfartssenter i Fransk Guyana. Hovudspegelen til teleskopet er på 1,9 x 1,5 meter.

Kjelder 
 Journey - offisiell ESA-nettstad
 Vital stats - offisiell ESA-nettstad

ESA-sondar
Ventimiglia

Ventimiglia er ein by og ein kommune i provinsen Imperia i Liguria-regionen, heilt vest i Italia. Kommunen har i kring 24 000 ibuarar og eit areal på 54 km². Kystbyen Ventimiglia ligg ved Liguriahavet, sju kilometer frå grensa mot Frankrike i vest.

Ventimiglia ligg på den italienske rivieraen, med jarnbane 130 kilometer sørvest for Genova. Byen ligg kring ei lita hamn ved munninga av elva Roia, som deler bykjernen i to.

Byen er over 2000 år gammal, og rik på historiske minne.

Kjelder

Denne artikkelen bygger på «Ventimiglia» frå ,  den 18. juli 2013.  

Byar i Liguria
Albenga

Albenga er ein by og ein kommune i provinsen Savona i Liguria-regionen i Italia. Kommunen har i kring 24 000 ibuarar og rår over eit areal på 36,5 km². Kystbyen Albenga ligg ved Liguriahavet, på den italienske rivieraen.

Næringslivet er mykje basert på turisme, lokal handel og jordbruk. Albenga består av fem grender; San Fedele, Lusignano, Campochiesa, Leca, Bastia og Salea.

Kjelder
Denne artikkelen bygger på «Albenga» frå ,  den 18. juli 2013.  
 

Byar i Italia
Byar i Liguria
Kontinentet

Kontinentet er ei nemning for fastlandet i Europa, det vil seia landmassane bortsett frå Dei britiske øyane, middelhavsøyane og andre øyar. I nordisk samanheng held ein ofte også Den skandinaviske halvøya utanfor definisjonen.

Historie
Under Napoleonskrigane innførte Napoleon kontinentalblokaden (fransk blocus continental), også kalla kontinentalsystemet, fastlandsblokaden eller fastlandssperringa, der han prøvde hindra Storbritannia i å driva handel med Kontinentet.

I kulturen

«Kontinental» kan brukast om ulike omgrep knytt til Kontinentet, til skilnad frå britisk eller skandinavisk bruk.
På engelsk har ein til dømes hatt omgrepet Continental Sunday om sundagar ein bruke til offentlege forlystingar og ikkje religiøse syslar, og contintal quilt om fylte dyner til forskjell frå teppe eller quiltar.

I hotellsamanheng nytter ein omgrepet «kontinental frukost» om eit måltid av bakevarer som croissant, bagett og brød,  smør, syltetøy og kanskje ost eller skinke til. Han skil seg frå ein varm engelsk frukost.

«Kontroll på Kontinentet» er tittelen på ein song av Kaizers Orchestra, frå albumet Ompa til du dør.

Sjå òg
 Kontinent

Kjelder

Bakgrunnsstoff

Europa
Ullandhaug skule

Ullandhaug skule er ein ungdomsskule i bydelen Bekkefaret i Stavanger kommune. Per august 2013 har skulen fire parallelle klassar på alle trinn. Skulens rektor er Tora Bjordal.

Avgangselevane ved Ullandhaug skule hadde i skuleåret 2005/2006 eit karaktersnitt på 3,73.

I mai kvart år arrangerer skulen Ullandhaugstafetten kor lag frå alle ungdomsskulene i kommunen er invitert.

Referanser

Ungdomsskular i Rogaland
Skular i Stavanger
Lekhidri

Lekhidri (georgisk ლეხიდარი Lekhidri) er ei elv i kommunane Tsqaltubo og Tqibuli i Georgia. Ho er ei sideelv til Rioni frå venstre og har opphavet sitt i fjellkjeda Nakerali, 1330 meter over havet.

Kjelder 
Denne artikkelen byggjer på «ლეხიდარი» frå ,  den 18. juli 2013.  
 

Elvar i Georgia